જોકે મંગળ તરફની સફર કરવાની થાય તો પણ તેની પ્રાથમિક તૈયારી ૨૦૨૨ પહેલા નહીં થાય. કાર ઉત્પાદક કંપનીના માલિક હોવાથી એલને રોકેટમાં સામાન તરીકે એક ખુલ્લી મોટરકાર ગોઠવી હતી. એ મોટર અવકાશમાં ઉપગ્રહની માફક જ ખુલ્લી મુકી દેવાઈ હતી, જે વરસોના વરસ સુધી કક્ષામાં ધૂમતી રહેશે. જોકે હાલ તો ઉપગ્રહની માફક આ કાર મંગળ અને ગુરુ વચ્ચે આવેલા લઘુગ્રહોના પટ્ટા તરફ સફર આગળ ધપાવી રહી છે. ત્યાં જો કોઈ લઘુગ્રહ સાથે તેની અથડામણ થશે તો કારના ચૂરા નીકળી જશે. ફાલ્કન રોકેટ ૩ બૂસ્ટર અને ૨૭ એન્જીન વડે બનેલું છે. વચ્ચેના બુસ્ટરમાં ટોચ પર અવકાશમાં મોકલવાની સામગ્રી એટલે કે પે-લોડ રાખવામાં આવ્યો હતો.